Ως **αρχαιολογία του φύλου** εννοείται εκείνη η μέθοδος μελέτης κοινωνιών του παρελθόντος μέσω του υλικού πολιτισμού τους, που εξετάζει κριτικά την κοινωνική κατασκευή των ταυτοτήτων και των σχέσεων των φύλων. Το φύλο γίνεται συνήθως κατανοητό ως [[Αρχαιολογικός πολιτισμός|πολιτισμική]] ερμηνεία της σεξουαλικής διαφοράς και συνεπώς οι ιδιότητές του μπορεί να είναι αντικρουόμενες, μεταβλητές και σωρευτικές, εξαρτώμενες από προσωπικές και ιστορικές συνθήκες. Η σχετική αρχαιολογική μελέτη σε κοινωνίες του παρελθόντος είναι σχετικά νέα τάση στην [[αρχαιολογία]] και περιλαμβάνει διακριτές παραδόσεις στην πρακτική της που προέρχονται κυρίως από τη φεμινιστική θεωρία, η οποία αναπτύχθηκε στα τέλη της δεκαετίας του '60((Joyce 2017, 59–66)).

Αντλώντας από τα σύγχρονα στερεότυπα φύλου, οι αρχαιολόγοι θεωρούν ότι υφίσταται μακροχρόνια πολιτισμική συνέχεια των ρόλων των φύλων, μια γραμμική εξέλιξη που συνδέεται εγγενώς με τις βιολογικές λειτουργίες γυναικών και ανδρών ((Gilchrist 1999, 4-5.)). Η κατάρρευση, ωστόσο, αυτής της δυαδικής κατηγοριοποίησης υπήρξε επιβλητική για την [[αρχαιολογία]]. Ακόμη και δυαδική ταξινόμηση του βιολογικού φύλου μπορεί να αποδειχθεί προβληματική και γίνεται αντιληπτή ιστορικά σύμφωνα με ιατροθρησκευτικά μοντέλα φυσιολογίας((Laqueur 1990, 243)).

====Παραπομπές σημειώσεις====

~~REFNOTES~~
====Βιβλιογραφία====
  * Gilchrist, R. 1999. //Gender and Archaeology: Contesting the Path.// London: Taylor & Francis. ISBN 0-203-00797-2.
  * Joyce, R.A. 2017. //The past is a foreign country//. Abingdon, Oxon: Routledge. ISBN 978-0-415-78386-6.
  * Laqueur, T. W. 1990. //Making Sex: Body and Gender from the Greeks to Freud//. Cambridge MA: Harvard University Press. ISBN 0-674-54355-6.

{{tag>[Αρχαιολογία]}}